Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 63/13/8802	Košice I, 19.6.2013
EEČ : 2-63-199-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach a inde od 01.08.2010 doposiaľ neplní riadne zákonnú vyživovaciu povinnosť voči svojmu synovi XXXXX, nar. XXXXX, hoci mu táto povinnosť vyplýva  zo Zákona o rodine a k tejto povinnosti bol zaviazaný rozsudkom Okresného súdu XXXXX XXXXX pod sp. zn. XXXXX zo dňa 07.05.2012 rozhodnutie nadobudlo právoplatnosť dňa 04.07.2012, ktorým mu bola uložená povinnosť prispievať na výživu XXXXX sumou 30% zo sumy životného minima, vždy do 15. dňa v mesiaci vopred k rukám matky XXXXX nar. XXXXX, trvale bytom XXXXX, XXXXX, ktorej týmto svojím konaním dlhuje sa výživnom zo obdobie od 01.08.2010 doposiaľ sumu v celkovej výške 871,80,-€.

lebo zanikla trestnosť činu

Odôvodnenie:
Uznesením povereného príslušníka OO PZ XXXXX XXXXX sp. zn. ČVS: ORP-XXXXX z 21.01.2013 bolo začaté trestné stíhanie a uznesením vyšetrovateľa OR PZ XXXXX, OKP, sp. zn. ČVS: ORP-XXXXX z 11.02.2013 vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b)  Trestného zákona  na tom skutkovom základe, že v Košiciach a inde od 01.08.2010 doposiaľ neplní riadne zákonnú vyživovaciu povinnosť voči svojmu synovi XXXXX, nar. XXXXX, hoci mu táto povinnosť vyplýva  zo Zákona o rodine a k tejto povinnosti bol zaviazaný rozsudkom Okresného súdu XXXXX XXXXX pod sp. zn. XXXXX zo dňa 07.05.2012 rozhodnutie nadobudlo právoplatnosť dňa 04.07.2012, ktorým mu bola uložená povinnosť prispievať na výživu XXXXX sumou 30% zo sumy životného minima, vždy do 15. dňa v mesiaci vopred k rukám matky XXXXX, trvale bytom XXXXX, XXXXX, ktorej týmto svojím konaním dlhuje sa výživnom zo obdobie od 01.08.2010 doposiaľ sumu v celkovej výške 871,80,-€.

Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu. 

	V priebehu vyšetrovania bola vypočutá poškodená XXXXX, obvinený XXXXX, boli vyžiadané a predložené správy, potvrdenia a rozhodnutia z príslušného Úradu práce, sociálnych vecí a rodiny v Košiciach, zo Sociálnej poisťovne, pobočka XXXXX z Obvodného úradu v Košiciach z Daňového úradu v Košiciach, z Krajského dopravného inšpektorátu Krajského riaditeľstva Policajného zboru v Košiciach, bol predložený rozsudok Okresného súdu XXXXX XXXXX pod sp. zn. XXXXX zo dňa 07.05.2012 rozhodnutie nadobudlo právoplatnosť dňa 04.07.2012, rodný list dieťaťa, potvrdenie o návšteve školy, potvrdenia o zaplatení výživného, ako aj ďalšie na vec sa vzťahujúce listinné dôkazy.
Poškodená XXXXX vo svojej výpovedi zo dňa 23.01.2013 uviedla, že jej bývalý manžel XXXXX, nar. XXXXX, si neplnil svoju vyživovaciu povinnosť voči synovi XXXXX, nar. XXXXX, hoci mu to bolo určené rozsudkom Okresného súdu XXXXX XXXXX pod sp. zn. XXXXX zo dňa 07.05.2012, rozhodnutie nadobudlo právoplatnosť dňa 04.07.2012 a ktorým mu bola uložená povinnosť prispievať na výživu 30% zo sumy životného minima, vždy do 15. dňa v mesiaci vopred k jej rukám. Na základe prvotného vyjadrenia poškodenej si XXXXX neplnil riadne vyživovaciu povinnosť od 01.08.2010 a dlhuje jej sumu 777,73,-€. Z výsluchu poškodenej XXXXX zo dňa 20.05.2013 vyplynulo, že jej bývalý manžel XXXXX zaslal dňa 27.02.2013 sumu vo výške 385,-€, dňa 08.03.2013 poslal 15,-€, dňa 09.04.2013 poslal 13,-€, dňa 07.05.2013 poslal 310,-€ a dňa 10.05.2013 poslal 10,-€ čo celkove činilo 733,-€. Následne jej ešte do dátumu výsluchu dlhoval sumu vo výške 112,15,-€. Dňa 12.06.2013 sa dostavila poškodená za účelom doplnenia výsluchu zo dňa 20.05.2013, kde uviedla, že dňa 07.06.2013 obdržala od svojho manžela sumu vo výške 140,-€, čo mala byť dlžní čiastka do 15.05.2013 a zároveň aj výživné ku dňu 15.06.2013 za mesiac jún 2013.               
V priebehu prípravného konania bol vypočutý obvinený XXXXX, ktorý vo svojej výpovedi zo dňa 29.04.2013 uviedol, že si je vedomý toho, že má platiť výživné tak, ako mu to bolo určené predmetným rozsudkom Okresného súdu XXXXX I a taktiež, že už zaslal čiastku 385,-€ a ešte v ďalších mesiacoch 13-15,-€ k čomu mal aj doklady, ktoré doložil do spisu. Ďalej uviedol, že iným spôsobom na výživu syna XXXXX neprispieva, nestýka sa s ním a dary mu neposiela. Zamestnanie zohnal až teraz a nastúpiť má 02.05.2013 v Technických službách mesta XXXXX na cca pol roka ako brigádnik. Čistý plat by mal mať 9500,-Kč. Od 01.08.2010 bol nezamestnaný. Ako nezamestnaný nebol nikde registrovaný, nemal žiadny príjem. Ďalej uviedol, že na území ČR nemá žiadny hodnotný majetok a vlastní len osobné veci. Nemá žiadne motorové vozidlo, nevlastní ani byt ani dom. Býva u svojej mamy na ulici XXXXX v Uničove, kde sa bude aj naďalej zdržiavať a preberať poštu.
 Následne obvinený XXXXX túto svoju povinnosť splnil a to tak, že uhradil vzniknutú podlžnosť na výživnom vo výškach, ako je to už vyššie uvedené pri výsluchu poškodenej a predložil listinné dôkazy o zaplatení a taktiež poškodená predložila doklady  o prijatí finančných prostriedkov na výživu v celej výške až do mesiaca 15. júla 2013. Menovaný svoje konanie úprimne oľutoval, uhradil dlžné výživné a uviedol, že si ďalej bude riadne plniť vyživovaciu povinnosť pravidelnými platbami výživného.
Pri prečine zanedbania povinnej výživy podľa § 207 ods. 1, ods. 3 písm. b) Trestného zákona, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného a taký čin spácha závažnejším spôsobom konania, potrestá sa odňatím slobody na jeden až päť rokov.
                  
Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikne trestnosť činu.

Uhradením dlžného výživného teda zanikla trestnosť prečinu zanedbania  povinnej výživy podľa § 207 ods. 1, ods. 3 písm. b)  Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občiansko súdnom konaní,

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor